b'\n_START_ARTICLE_\nIvan Zafred\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli v Dolnji Ko\xc5\xa1ani se je zaposlil v tr\xc5\xbei\xc5\xa1ki ladjedelnici. Leta 1923 je pobegnil v Kraljevino SHS. \xc5\xbdivel je v Srbiji. Zaposlil se je kot kovinarski delavec in bil dejaven v delavskem gibanju. Leta 1938 je postal \xc4\x8dlan KPJ. Dejaven je bil tudi v sindikalnem gibanju ter bil \xc4\x8dlan Sokola. Leta 1939 je bil med soorganizatorji stavke v tovarni antimona pri Ivanjici (Srbija). Kot diverzant pa je 1940 sodeloval v akcijihah v ladjedelnici na \xc4\x8cukarici pri Beogradu. Narodnoosvobodilni borbi se je priklju\xc4\x8dil leta 1941. Najprej je zbiral oro\xc5\xbeje, julija 1941 pa se je pridru\xc5\xbeil partizanom Kosmajskega odreda. Njegovo partizansko ime je bilo Mi\xc4\x87a. Sredi leta 1942 je postal komandir 2. \xc4\x8dete Kosmajskega odreda. V tej funkciji se je boril z nem\xc5\xa1ko vojsko in protipartizani v krajih Belanovci, \xc4\x8cumi\xc4\x87, Darosava in drugod. Padel je v boju s pripadniki Srbske dr\xc5\xbeavne stra\xc5\xbee._NEWLINE_Za narodnega heroja je bil imenovan 8. oktobra 1953. Po njem je bila imenovana osnovna \xc5\xa1ola v Dolnji Ko\xc5\xa1ani, tu stoji tudi njegova spominska plo\xc5\xa1\xc4\x8da.'